**ENOTHTA 1η:ΡΑΨΩΔΙΑ α1-25**

**ΠΡΟΟΙΜΙΟ:** Είναι η εισαγωγή του έργου στην οποία διευκρινίζεται το ΘΕΜΑ και το ΠΕΡΙΕΧΟΜΕΝΟ του.

Στην Οδύσσεια έχουμε δύο προοίμια: Το **Κυρίως Προοίμιο** στο οποίο περιγράφεται ο Οδυσσέας και δίνεται μια γενική εικόνα του (στ.1-13) και το **Προοίμιο της Μούσας** στο οποίο η ίδια η Μούσα Καλλιόπη ξεκινάει την αφήγηση των περιπετειών του Οδυσσέα από το νησί της Καλυψώς(στ.14-25)

**ΔΟΜΗ ΚΥΡΙΩΣ ΠΡΟΟΙΜΙΟΥ(στ.1-13)**

* **Επίκληση στη Μούσα(στ.1)**
* **Βασικά χαρακτηριστικά του ήρωα(στ.2-11)**
* **Παράκληση στη Μούσα να αρχίσει από κάποιο σημείο την ιστορία(στ.12-13)**

**ΠΕΡΙΕΧΟΜΕΝΟ: Τι μαθαίνουμε για τον ήρωα;**

* **ΔΕΝ** μαθαίνουμε το όνομά του
* Μαθαίνουμε όμως για τις περιπέτειες και το χαρακτήρα του:

 **πολύτροπος-πολυμήχανος-εφευρετικός, πολυταξιδεμένος-πολύπειρος, πορθητής της Τροίας-καστροκατακτητής,βασανισμένος-πολύπαθος, φιλέταιρος, επίμονος στο στόχο του, υπεύθυνος, ευσεβής.**

**ΤΕΧΝΙΚΗ:**

* ΣΧΗΜΑ ΚΥΚΛΟΥ: Το κυρίως προοίμιο ξεκινάει(στ.1) και τελειώνει(στ.12) με αναφορά στη Μούσα
* ΜΕΤΑΦΟΡΕΣ:π.χ.σηκώνοντας το βάρος
* ΑΝΤΙΘΕΣΕΙΣ:-ήθελε να σώσει τους συντρόφους του, αλλά δεν μπόρεσε-οι σύντροφοί του έφαγαν τα βόδια του Ήλιου, ο Οδυσσέας όμως αντιστάθηκε στην ανάγκη του αυτή.

  **ΠΡΟΟΙΜΙΟ ΜΟΥΣΑΣ**

**Σε αυτό, ο Όμηρος δίνει τον σκελετό του έπους:**

* Ορίζει αόριστα το χρονικό σημείο που αρχίζει: «Τότε»
* Δίνει αόριστα το τόπο στον οποίο βρίσκεται Ο Οδυσσέας: «Τον έκρυβε στις θολωτές σπηλιές της…»
* Κάνει λόγο για την άσχημη ψυχολογική κατάσταση του ήρωα: «Τον παίδευε..»
* Αναφέρεται στην απόφαση των θεών να τον βοηθήσουν: «Ο χρόνος ήλθε…σπίτι του»
* Μας προϊδεάζει για τους αγώνες που τον περιμένουν γυρίζοντας στην Ιθάκη: «Ούτε κι εκεί…δικούς του»
* Αποκαλύπτει την συμπάθεια όλων των θεών προς τον Οδυσσέα, εκτός του Ποσειδώνα που ήταν θυμωμένος με τον ήρωα.

**ΤΕΧΝΙΚΗ:**

-ΑΝΤΙΘΕΣΕΙΣ:π.χ.Οι άλλοι Έλληνες είχαν επιστρέψει από την Τροία, όχι όμως κι ο Οδυσσέας

-ΠΡΟΟΙΚΟΝΟΜΙΑ:Είναι η τεχνική, με την οποία ο Όμηρος μας προετοιμάζει για κάτι που θα συμβεί στο μέλλον

-ΑΝΘΡΩΠΟΜΟΡΦΙΣΜΟΣ των θεών: Οι Θεοί παρουσιάζονται με μορφή, συμπεριφορά, συναισθήματα που έχουν οι άνθρωποι.Στο μόνο που διαφέρουν είναι η τροφή τους, οι υπερφυσικές τους δυνάμεις και η αθανασία τους.

ΔΙΑΦΟΡΕΣ ΔΥΟ ΠΡΟΟΙΜΙΩΝ

1.Αλλάζει το πρόσωπο- αφηγητής.Στο πρώτο είναι ο ποιητής και στο δεύτερο η Μούσα

2.Στο πρώτο προοίμιο γίνεται αναφορά στο ποιητικό παρελθόν του Οδυσσέα και στο δεύτερο, στο ποιητικό παρόν του Οδυσσέα.

**ΕΝΟΤΗΤΑ 2η: ΤΟ ΠΡΩΤΟ ΣΥΜΒΟΥΛΙΟ ΤΩΝ ΘΕΩΝ ΚΑΙ Η ΛΗΨΗ ΑΠΟΦΑΣΕΩΝ( α 26-108)**

**ΤΟΠΟΣ:** Όλυμπος

**ΠΡΟΣΩΠΑ:** Όλοι οι θεοί εκτός του Ποσειδώνα που, για να εξυπηρετήσει τους στόχους του, ο Όμηρος τον τοποθετεί στην Αιθιοπία. Η απουσία του είναι απαραίτητη προϋπόθεση για να ληφθεί ευνοϊκή απόφαση για τον Οδυσσέα.

**ΔΟΜΗ-ΠΕΡΙΕΧΟΜΕΝΟ ΤΟΥ ΣΥΜΒΟΥΛΙΟΥ:**

**-1ος ΛΟΓΟΣ ΔΙΑ:** Αναφέρει την ιστορία του Αίγισθου, ξάδελφου του Αγαμέμνονα, εραστή της γυναίκας του, Κλυταιμνήστρας, αλλά και δολοφόνου του, όταν επέστρεψε από την Τροία. Ο Αίγισθος, μολονότι προειδοποιήθηκε από τους θεούς, μέσω του Ερμή, προχώρησε στην πράξη της δολοφονίας του Αγαμέμνονα και γι΄ αυτό τιμωρήθηκε από το γιό του Ατρείδη (=γιος του Ατρέα, δηλ. Αγαμέμνονας), τον Ορέστη, όταν αυτός μεγάλωσε και ζήτησε εκδίκηση για τον πατέρα του.

-**1ος ΛΟΓΟΣ ΑΘΗΝΑΣ**: Φέρνει σε αντίθεση τον Αίγισθο με τον Οδυσσέα, καθώς ο δεύτερος, ενώ δεν έχει κάνει λάθος, βασανίζεται άδικα, απομονωμένος στο νησί της Καλυψώς και μη μπορώντας να επιστρέψει στην πατρίδα του. Γιατί ο Δίας, λοιπόν, φέρεται τόσο σκληρά σε έναν ευσεβή άνθρωπο;

-**2ος ΛΟΓΟΣ ΔΙΑ:**Ο Δίας αντιδρά ξεκαθαρίζοντας πως ο ίδιος θυμάται και αγαπά τον ευσεβή Οδυσσέα. Δικαιολογείται πως ο υπεύθυνος της κατάστασης του είναι ο Ποσειδώνας που του κρατά θυμό για την τύφλωση του γιου του, Πολύφημου. Παραδέχεται, λοιπόν, πως ήρθε ο καιρός από τη μια να βοηθήσουν τον Οδυσσέα και από την άλλη, να αναγκάσουν, με τη σύμφωνη γνώμη όλων των θεών, τον Ποσειδώνα να κάνει πίσω.

**2ος ΛΟΓΟΣ ΑΘΗΝΑΣ:** Η Αθηνά, έχοντας πείσει τον πατέρα της, προτείνει διπλό σχέδιο. Κατά πρώτον, ο Ερμής να μεταβεί στην Ωγυγία και να μεταφέρει στην Καλυψώ την απόφαση των θεών να αφήσει τον Οδυσσέα να επιστρέψει στην πατρίδα του. Κατά δεύτερον, η ίδια η Αθηνά να επισκεφθεί τον Τηλέμαχο στην Ιθάκη, με σκοπό να τον φέρει προ των ευθυνών του και να τον πείσει να κάνει συνέλευση όλων των κατοίκων, στην οποία θα ξεκαθαρίσει τη στάση του απέναντι στους αλαζονικούς μνηστήρες. Στη συνέχεια, θα τον πείσει να ταξιδέψει στην Πύλο και τη Σπάρτη για να αναζητήσει πληροφορίες για τον πατέρα του, αλλά και για να αποκτήσει υστεροφημία.

|  |
| --- |
| **ΣΗΜΑΝΤΙΚΕΣ ΠΑΡΑΤΗΡΗΣΕΙΣ:**-**στίχοι 36-39:** Ο Δίας διαπιστώνει πως οι άνθρωποι κατηγορούν τους θεούς για τα λάθη τους. Αυτό όμως δεν συμβαίνει, καθώς οι ίδιοι είναι υπεύθυνοι για τις επιλογές τους(πρβλ. στίχο α 9).Το παράδειγμα του Αιγίσθου το αποδεικνύει αυτό. Στο σημείo αυτό κρύβεται το κυρίαρχο θεολογικό σχήμα της αρχαίας ελληνικής γραμματείας: ***ΑΤΗ(τύφλωση του ανθρώπινου νου)→ ΥΒΡΙΣ (αλαζονική συμπεριφορά, ξεπέρασμα των ανθρώπινων μέτρων) → ΝΕΜΕΣΙΣ (οργή των Θεών) → ΤΙΣΙΣ (τιμωρία του αλαζόνα)***-**στίχοι 40-51:**Η ιστορία του Αγαμέμνονα και του Αιγίσθου αναφέρεται από τον Όμηρο για τους εξής λόγους:Για να χρησιμοποιήσει η Αθηνά τη συμπεριφορά του Αιγίσθου ως αντίθετη με τη συμπεριφορά του Οδυσσέα και έτσι να προωθήσει το σχέδιό της. Επιπλέον για να προκαλέσει ο Όμηρος ερωτήματα και αγωνία στους θεατές.**ΚΟΙΝΑ ΣΗΜΕΙΑ ΙΣΤΟΡΙΩΝ ΑΓΑΜΕΜΝΟΝΑ ΚΑΙ ΟΔΥΣΣΕΑ:**-Αγαμέμνων και Οδυσσέας συμμετείχαν στον Τρωικό πόλεμο. Μήπως κινδυνέψει και ο Οδυσσέας στην επιστροφή του, όπως ο Αγαμέμνων;-Πηνελόπη και Κλυταιμνήστρα πολιορκούνται από μνηστήρες. Μήπως η Πηνελόπη υποκύψει στους μνηστήρες όπως η Κλυταιμήστρα;-Τα δύο ανήλικα παιδιά, Ορέστης και Τηλέμαχος βιώνουν τη δύσκολη κατάσταση της απουσίας του πατέρα τους. Μήπως ο ενήλικος πλέον Τηλέμαχος αυτοδικήσει κι αυτός και σκοτώσει τους μνηστήρες, όπως ο Ορέστης σκότωσε τον Αίγισθο;***-στίχοι 46-47:*** *Η πράξη του Ορέστη να εκδικηθεί για το θάνατο του πατέρα του παρουσιάζεται ως αποδεκτή, δικαιολογημένη, αλλά και ως θεϊκή προειδοποίηση.* *Εδώ τίθεται το θέμα της* ***ΑΥΤΟΔΙΚΙΑΣ*** *[το να*[*ξεκαθαρίζει*](http://www.lexigram.gr/lex/enni/%CE%BE%CE%B5%CE%BA%CE%B1%CE%B8%CE%B1%CF%81%CE%AF%CE%B6%CE%B5%CE%B9)[*κανείς*](http://www.lexigram.gr/lex/enni/%CE%BA%CE%B1%CE%BD%CE%B5%CE%AF%CF%82)[*μόνος*](http://www.lexigram.gr/lex/enni/%CE%BC%CF%8C%CE%BD%CE%BF%CF%82)*του τις*[*διαφορές*](http://www.lexigram.gr/lex/enni/%CE%B4%CE%B9%CE%B1%CF%86%CE%BF%CF%81%CE%AD%CF%82)*του με*[*άλλον*](http://www.lexigram.gr/lex/enni/%CE%AC%CE%BB%CE%BB%CE%BF%CE%BD)*,*[*χωρίς*](http://www.lexigram.gr/lex/enni/%CF%87%CF%89%CF%81%CE%AF%CF%82)[*προσφυγή*](http://www.lexigram.gr/lex/enni/%CF%80%CF%81%CE%BF%CF%83%CF%86%CF%85%CE%B3%CE%AE)*στα*[*δικαστήρια*](http://www.lexigram.gr/lex/enni/%CE%B4%CE%B9%CE%BA%CE%B1%CF%83%CF%84%CE%AE%CF%81%CE%B9%CE%B1)*]. Σήμερα η αυτοδικία τιμωρείται. Εκείνη την εποχή όμως, που δεν υπήρχαν καταγεγραμμένοι νόμοι , θεωρείτο μια δικαιολογημένη πράξη.*-**στίχοι 69-72**: Η Αθηνά, για να προωθήσει το σχέδιό της, θυμίζει στο Δία την ευσέβεια και τις θυσίες που πάντα πρόσφερε στους θεούς ο Οδυσσέας. Εδώ υπάρχει το θέμα της **χάρης-αντίχαρης** που εμφανίζεται πολύ συχνά στα έπη και της **ανταποδοτικής σχέσης** που υπάρχει μεταξύ ανθρώπων και θεών. |

|  |
| --- |
| **ΕΙΔΗ ΕΠΙΘΕΤΩΝ:** **α. ΤΥΠΙΚΑ ΕΠΙΘΕΤΑ:** Είναι αυτά που επαναλαμβάνονται σε ολόκληρο το έπος, συνοδεύοντας συγκεκριμένα πρόσωπα: αργοφονιάς και ψυχοπομπός Ερμής (δες σχόλιο 7 σελ21),θεϊκός Οδυσσέας, κοσμοσείστης Ποσειδών κ.α Εκτός από τα τυπικά επίθετα υπάρχουν και τυπικές φράσεις, π.χ.: τα μάτια λάμποντας, που τα σύννεφα συνάζει, πατέρας ανθρώπων και θεών κ.α.**β.** **ΠΕΡΙΓΡΑΦΙΚΑ ΕΠΙΘΕΤΑ:** Είναι όλα τα επίθετα του κειμένου που αποδίδουν ορατές ιδιότητες(μπορώ να τα δω)π.χ.: κατάφυτο νησί, στριφτά κέρατα**γ. ΧΑΡΑΚΤΗΡΙΣΤΙΚΑ ΕΠΙΘΕΤΑ:** Είναι όλα τα επίθετα που αποδίδουν μη ορατές ιδιότητες(δεν μπορώ να τα δω), π.χ.: γενναίος, δύσμοιρος, ξακουστός |
| **ΠΡΟΟΙΚΟΝΟΜΙΑ:**Στο στίχο 55, προοικονομείται η τιμωρία των μνηστήρων. Στο στίχο 90, προοικονομείται η αναγκαστική αλλαγή στάσης του Ποσειδώνα. Ολόκληρο το σχέδιο της Αθηνάς προοικονομεί τις εξελίξεις που ακολουθούν. |
| **ΣΤΟΙΧΕΙΑ ΑΝΘΡΩΠΟΜΟΡΦΙΣΜΟΥ:**-Οι θεοί συνεδριάζουν και αποφασίζουν-Οι θεοί ταξιδεύουν, επισκέπτονται ανθρώπους, δέχονται προσφορές και ανταποδίδουν-Οι θεοί θλίβονται, οργίζονται, εκδικούνται-Οι θεοί εκτιμούν την ευσέβεια και καταδικάζουν το κακό και την αδικία |
| **ΑΝΑΧΡΟΝΙΣΜΟΣ**:Στο στίχο 92 γίνεται λόγος για την αποδοχή από τον Ποσειδώνα της κοινής απόφασης όλων των θεών να βοηθήσουν τον Οδυσσέα. Εδώ διαφαίνεται η δημοκρατική αρχή της πλειοψηφίας που υπήρχε σαν τάση τη γεωμετρική εποχή, όχι όμως και τη Μυκηναϊκή. |

**ΠΩΣ ΓΡΑΦΩ ΧΑΡΑΚΤΗΡΙΣΜΟ ΕΝΟΣ ΗΡΩΑ:**

* **-Μελετώ στίχο-στίχο το κείμενο και σημειώνω κάποια επίθετα ή φράσεις για τον ήρωα**
* **-Γράφω σε μια παράγραφο τα επίθετα αυτά, φροντίζοντας να αιτιολογώ τον κάθε ένα χαρακτηρισμό μου κάνοντας ταυτόχρονα και παραπομπή σε στίχο του κειμένου.**

**ΕΝΟΤΗΤΑ 5Η: ΣΤΙΧΟΙ α361-497**

Τρεις είναι **οι στόχοι** αυτής της ενότητας:

α) Το ωρίμασμα του Τηλέμαχου σαν αποτέλεσμα της επέμβασης της Αθηνάς,

β) η παρουσία της Πηνελόπης,

γ) η μεταβίβαση της εξουσίας από την Πηνελόπη στον Τηλέμαχο

**Χαρακτηρισμός προσώπων στους στ. 361-406:**

**Πηνελόπη:** Είναι φρόνιμη (σκεπάζει τα μάγουλά της). Είναι μεγαλόπρεπη και αποφασιστική. Παρουσιάζεται αυστηρή με τον τραγουδιστή. Είναι ερωτευμένη και δε διστάζει να δηλώσει δημόσια τον πόθο για τον άντρα της και τη θλίψη της για την απουσία του. Είναι συναισθηματική και αξιοπρεπής. Σεμνή, σοβαρή, πιστή, αξιοπρεπής, θελκτική , υπάκουη.

**Τηλέμαχος:** Παρακολουθούμε το πρώτο ξέσπασμα του Τηλέμαχου. Ο έφηβος γίνεται πια άντρας. Βέβαια δεν μπορεί να ελέγξει ακόμα την αυτοπεποίθησή του και καταφεύγει σε ξεσπάσματα εφήβου. Θέλει να δώσει σε όλους να καταλάβουν ποιο είναι το αφεντικό. Θα μπορούσαμε να τον πούμε αγενή προς τη μητέρα του. Δε θα το κάνουμε όμως αν λάβουμε υπόψη τα ήθη της εποχής. Ώριμος, αποφασιστικός, δυναμικός

**Παρουσίαση της Πηνελόπης**: Εμφανίζεται σαν μια πραγματική αρχόντισσα. Κατεβαίνει με αξιοπρέπεια τη σκάλα, ενώ την ακολουθούν δυο σκλάβες. Καλύπτει το πρόσωπό της με τη μαντίλα της, το κρήδεμνον.

**Στίχ.361**: Το τραγούδι του Φήμιου επιτελεί τριπλό ρόλο:

1.Κάλυπτε τη συζήτηση Αθηνάς- Τηλεμάχου

2. Έδωσε αφορμή για την εμφάνιση της Πηνελόπης

3. Επιβραδύνει την εξέλιξη καθώς καθυστερεί τη σύγκρουση με τους μνηστήρες.

**Στίχ. 375**: Αυτό είναι το περιεχόμενο των επών.

**Αντίθεση**: ο θρήνος της Πηνελόπης με το θορυβώδες γλεντοκόπι των μνηστήρων

**στίχ. 387:** Ο Τηλέμαχος αποδίδει στους θεούς τα βάσανα των ανθρώπων. Ο Δίας όμως άλλα είπε στους στίχ.36-39.

**στίχ. 398**: Σε μια εποχή όπου επικρατούσε η οικιακή οικονομία, αυτονόητο είναι ότι η αυτάρκεια του ανακτόρου εξασφαλιζόταν με την οικοτεχνία. Στο παλάτι και γενικά στο σπίτι παράγονταν όλα τα απαραίτητα. Σ’ αυτό βοηθούσε η ύπαρξη των δούλων. Μέσα στην ασφάλεια του οίκου οι γυναίκες μπορούσαν άνετα να προσφέρουν παραγωγικό έργο. Δεν πρέπει να μας εκπλήσσει το γεγονός ότι έπρεπε να εργάζεται και η βασίλισσα, γιατί κάθε εργατικό χέρι ήταν απαραίτητο ώστε να αυξάνεται ο πλούτος και η δύναμη του οίκου. Η τακτική αυτή συνεχίστηκε και στο Βυζάντιο, το Μεσαίωνα, την Αναγέννηση, όπου πολλές φορές τα παλάτια ήταν κυριολεκτικά εργοστάσια υφαντικής.

**Στίχ. 400**: Μεταστροφή του Τηλεμάχου.

**στίχ. 411 και εξής**: Βλέπουμε την απαρχή της σύγκρουσης ανάμεσα στον Τηλέμαχο και τους μνηστήρες. Την προκαλεί ο Τηλέμαχος που από έφηβος έχει γίνει πια άντρας. Τους βρίζει αλλά δεν παρατραβάει τις απειλές. Τους ανακοινώνει τις αποφάσεις του , αν και είναι άστοχο την συγκεκριμένη στιγμή , ωστόσο δείχνει δυναμισμό. Θα μπορούσε να οδηγήσει σε έντονη αντίδραση των μνηστήρων ωστόσο αυτοί δεν δείχνουν να τον υπολογίζουν ιδιαίτερα. Τις μεταθέτει στη θέληση των θεών για να μην τους εξάψει περισσότερο. Το ωρίμασμα φαίνεται από τις πράξεις του και από τις αντιδράσεις των άλλων (στίχ. 401, 425-6).

**στίχ. 424**: **προοικονομία**: προοικονομείται η μνηστηροφονία μέσα στο παλάτι.

**στίχ. 437-441**: Βλέπουμε:

α) την τιμή που αποδιδόταν στο βασιλιά. Η τιμή αυτή αναφέρεται περισσότερο στην αρχοντιά και τη λαμπρότητα του σπιτιού, παρά στη στρατιωτική δύναμη και τον πλούτο.

 β)τη χαλαρότητα του θεσμού της κληρονομικής βασιλείας. Το ποιος θα γίνει βασιλιάς δεν είναι μόνο θέμα κληρονομικότητας αλλά εξαρτάται από την κρίση των θεών, ανάλογα με τις ικανότητες και τη δύναμη του καθενός.

**στίχ. 440**: ειρωνεία, αφού ο Τηλέμαχος ξέρει ότι τα πράγματα αρχίζουν να βαδίζουν ευνοϊκά γι’ αυτόν.

**στίχ. 449**: ειρωνεία, αφού ο ίδιος ο Ευρύμαχος απειλεί τον Τηλέμαχο.

Στίχ. 486**: προοικονομία**.Η Ευρύκλεια είναι πιστή και θα βοηθήσει στο μέλλον.

**Χαρακτηρισμός προσώπων στους στίχ. 407-497:**

**Τηλέμαχος:** Το ωρίμασμά του φαίνεται κυρίως τη στιγμή που δείχνει στους μνηστήρες ότι τους αψηφά και ότι θα κάνει ό, τι περνά από το χέρι του, για να τους διώξει. Είναι πολύ συνετός. Κάνει υπαινιγμούς στους μνηστήρες αλλά δεν τους λέει αρκετά για να μην καταλάβουν τι συμβαίνει. Υποχωρεί όταν χρειάζεται για να καθησυχάσει τους μνηστήρες. Στο τέλος, τον βλέπουμε χαρούμενο να κάνει σχέδια για το μέλλον του με νεανικό ενθουσιασμό.

**Αντίνοος:** Είναι πολύ σκληρός. Καταριέται τον Τηλέμαχο να μη γίνει ποτέ βασιλιάς και προκαλεί την ειρωνική απάντηση του Τηλεμάχου. Εριστικός, απότομος, αλαζονικός, φιλόδοξος.

**Ευρύμαχος:** Είναι πιο μαλακός και συμβιβαστικός, αν και ειρωνικός. Διπλωμάτης, ύπουλος, ανειλικρινής, υποκριτής.

**στίχ. 477-481:** επιβράδυνση

Στο τέλος της ραψωδίας, επικρατεί η ύφεση. Όλοι αποσύρονται για ύπνο.

Υπάρχει μια μεγάλη αντίθεση: από τη μια η σκληρότητα και η απειλή των μνηστήρων και από την άλλη η τρυφερότητα, η καλοσύνη και η αγάπη της Ευρύκλειας.

**Χρόνος:** Τα γεγονότα της α ραψωδίας διαδραματίζονται μόνο κατά την 1η μέρα της Οδύσσειας.

 **ΠΟΛΙΤΙΣΤΙΚΑ ΣΤΟΙΧΕΙΑ ΕΝΟΤΗΤΑΣ:361,365,367,368,371,386-387,398,404,416,431,443,455,462,477,480,481**